Agent Locator | 4992 S Us Hwy 35 Kingsbury, IN 46350 | Western Union
Western Union Agent Location — DOLLAR GENERAL #20595
Visit the Western Union® agent location at 4992 S Us Hwy 35 Kingsbury, IN 46350.
Hostname: Not Set DetailsFound: True DateTime: Sat Jan 25 08:15:49 UTC 2020 Vroue se skenking hou meisies in die skool | Maroela Media
Gretha Wiid, die motiveringspreker wat die jaarlikse konferensie aanbied, het die konferensiegangers gevra om sanitêre ware saam te bring wat aan Solidariteit Helpende Hand se #HelpHanna-projek geskenk is. Foto: Verskaf.
Gretha Wiid, die motiveringspreker wat die jaarlikse konferensie aanbied, het die konferensiegangers gevra om sanitêre ware saam te bring wat aan Solidariteit Helpende Hand se #HelpHanna-projek geskenk is. Daar is só altesaam 3 654 doekies ingesamel.
“Ons wil graag vir Gretha Wiid en almal wat die Worthy Woman-konferensie bygewoon het, bedank vir hulle ondersteuning met die #HelpHanna-projek,” het Lizelle Joubert, projekorganiseerder by Helpende Hand, gesê.
“Mense sal dit nie glo nie, maar sanitêre ware is ŉ luuksheid in baie huishoudings. Ons het ouers wat vertel hulle moet kies tussen brood en sanitêre ware vir hulle dogters.”
Volgens ŉ studie deur Helpende Hand in 2015 het een uit elke tien meisies in Suid-Afrika nie genoeg sanitêre ware om deur die maand te kom nie. Die meisies is ook te skaam om vir hulp te vra en bly dus vir tot vyf dae ŉ maand by die huis. Dit het tot gevolg dat meisies baie agterraak met hulle skoolwerk en tot 55 skooldae per jaar kan misloop.
Hierdie probleem word sedertdien deur Helpende Hand se #HelpHanna-projek aangeraak. Duisende meisies baat by die projek en ontvang sanitêre ware en ander toiletware by hulle onderskeie skole.
Skenkings is by die konferensie in die Kaap ingesamel, asook by die twee geleenthede in Pretoria. Die sanitêre ware sal aangewend word om meisies in die plaaslike omgewing met vier pakkies sanitêre ware per jaar by te staan. Helpende Hand se 170 takke samel ook produkte in om die projek verder te ondersteun.
Joubert het gesê die terugvoer van skoolverteenwoordigers bevestig ook dat die projek ŉ groot leemte vul en meisies se selfvertroue drasties verbeter.
Jy kan ook help om tot meisies se selfvertroue by te dra en seker te maak dat hulle nie uit die skool moet bly weens ŉ tekort aan sanitêre ware nie. SMS die woord “helphanna” na 38969 en skenk R10 tot ŉ Hanna-pakkie wat help om meisies in die skool te hou. ŉ SMS kos R10. Vir meer inligting oor die projek en hoe om betrokke te raak en ook by die projek te baat, besoek Helphanna.co.za.
Dis wonderlik, maar is dit nie genoeg nie. Die regering moet regtig ingryp hier. Tussen myself en my 2 dogters spandeer ek nagenoeg R100 per maand op sanitêre produkte – en dan is dit nie die luukse van tampons nie.
Ek het gewonder hoekom kan die skole dit nie in die toilette sit van die meisies se kleedkamers nie so as hulle toilet toe gaan dan vat hulle ‘n doekie
Dan word dit vermors, die onderwysers weet wie dit benodig en dit word baie diskreet aan die dogters gegee. Ek weet daar is dogters en ouers wat baie trots is en nie wil vra nie, maar meeste skole hanteer dit baie mooi.
Detail · 2 jaar gelede
Dit is regtig wonderlik maar wil julle regtig vir my vertel meisies het NIE skool toe gegaan voorheen as gevolg daarvan nie? Ek wil nou nie in detail ingaan nie, maar die mense het ook ander planne gemaak.
Petro Potgieter · 2 jaar gelede
Dis wonderlik om die meisies so te help, maar hoekom nie herbruikbare, wasbare sanitere doekies gee nie? Dit is nie alleen goedkoper op die langduur nie, maar spaar ook al die nare rommel en is baie minder geneig om sensitiwiteit te veroorsaak.
Met one projek I Give. Het ons ook gevind DAT die meisies het die doekies baie nodig… Dis n groot probleem …baie dankie DAT die vroue dit voorsien …dit gee hulle selfvertroue. Awesome